105 
halve af deres Legeme af og til kunde hænge ned over Tudsens 
Mund. 
9 /s 1919. Kl. 10 om Formiddagen var hele Partiet om Tud¬ 
sens venstre Øje opsvulmet og Huden saa udspændt, at Larverne 
tydeligt kunde ses under den. Huden lige under Øjet hængte ned 
som en stor Pose, og det var netop i denne Pose, at Larverne 
saas tydeligt væltende om mellem hverandre. Tudsen var nu 
stærkt afmagret, og der var ikke meget Liv i den. Den udven¬ 
dige Skillevæg mellem Næseborene stod endnu. Tudsen savlede 
ustandseligt, Spyttet var rødt af Blod. Kl. 7 om Aftenen var lud¬ 
sen død, venstre Øje var helt borte, og alle Larverne var for¬ 
svundne dybere ind i dens Hoved. Formodentlig er Larverne 
henad Aften naaet ind i Tudsens Hjerne. 
10 /g 1919 . Hele Partiet om Næsen er nu en stor Hule, i 
hvilken Fluelarverne roder omkring mellem hverandre uden at 
være fasthæftede til noget bestemt Sted, hvad de sikkert var den 
første Dag. Larvernes Længde 10 mm. 
n/s 1919 . Om Formiddagen var Tudsen udhulet langt ned i 
Brystkassen, og den første svage Forraadnelseslugt sporedes nu. 
Larverne 12 mm lange. 
12 /s 1919. Larverne udsugede yderligere Tudsen. Længden 
stadig 12 mm. 
13 /g 1919. Alle Larver forlod Tudsen og gik til Forpupning i 
Jorden. Da Tudsen var død, blev den lagt i et Glas med Jord i 
Bunden. Larverne voksede ikke i Længde de to sidste Dage, 
det indtagne Foder er vel bare medgaaet til at danne deres Fedt¬ 
legeme. Tudsen var stærkt opløst indvendig, men dens ydre For¬ 
mer havde dog holdt sig, alene med Undtagelse af Ansigtet, der 
var helt forsvundet. Huden var paa store Strækninger løs. 
Der var ikke paa den af mig fangede Tudse noget Spor af 
Æg, hvad der imidlertid let lader sig forklare. Tudsen sad som 
sagt paa Blade ude i Vandet. Der var mellem Bredden og Vand¬ 
aksene aabent Vand, saa Tudsen maa altsaa være svømmet eller 
krøbet derud gennem Vandet; Æggeskallerne vil paa denne Tur 
let kunne være vaskede af. Den Mulighed er naturligvis heller 
ikke udelukket, at Tudsen kan have skiftet Hud, efter at Larverne 
er naaet hen til dens Næse. I saa Fald vil Æggeskallerne selv¬ 
følgelig heller ikke mere være at se paa Dyret. 
